Virallinen lehti nro C 118 , 29/04/1999 s. 0094



KIRJALLINEN KYSYMYS E-2553/98 esittäjä(t): Jesús Cabezón Alonso (PSE) komissiolle (1. syyskuuta 1998) Aihe: Sosiaalialan lainsäädännön saattaminen osaksi kansallista oikeusjärjestystä Viime aikoina on tullut komission taholta (P. Flynn) julkisuuteen tietoja, että Euroopan unionin jäsenvaltiot saatetaan haastaa unionin tuomioistuimeen, koska ne eivät ole saattaneet yhteisön työsuojelulainsäädäntöä osaksi kansallista oikeusjärjestystään. Samassa yhteydessä Espanjan hallitusta onniteltiin "viimeisten 18 kuukauden suurista ponnisteluista" sen saatettua yhteisön lainsäädännön kokonaisuudessaan osaksi maan kansallista lainsäädäntöä. Voisiko komissio kertoa, montako työoikeudellista ja sosiaalialan direktiiviä Espanjassa saatettiin osaksi kansallista lainsäädäntöä vuosina 1986-1996? Komission jäsenen Pádraig Flynnkomission puolesta antama yhteinen vastaus kirjallisiin kysymyksiinE-2551/98 ja E-2553/98 (20. lokakuuta 1998) Komission mielestä tärkeintä on yhteisön lainsäädännön saattaminen osaksi kansallista lainsäädäntöä, minkä ansiosta kaikki pääsevät osallisiksi yhteisön lainsäädäntöön perustuvista oikeuksista. Tämän vuoksi kansallisen lainsäädännön kehitystä tarkastellaan vuosittain annettavien yhteisön lainsäädännön soveltamista koskevien kertomusten avulla. Arvoisa parlamentin jäsen voi tutustua viidenteentoista vuosikertomukseen yhteisön oikeuden soveltamisen valvonnasta (1997)(1) (erityisesti sivuun 60 sekä liitteeseen IV, "Direktiivien soveltamistilanne"). Lisäksi komissio toimittaa suoraan arvoisalle parlamentin jäsenelle ja parlamentin sihteeristölle kansallisten täytäntöönpanotoimien tilannetta 1.1.1998 käsittelevän kertomuksen, jossa viitataan jäsenvaltioiden toimittamiin tietoihin jokaisesta tähän saakka annetusta 64:stä sosiaalialan direktiivistä. Komissio arvioi lisäksi, ovatko täytäntöönpanotoimet kyseisten direktiivien mukaisia. On korostettava, että komission säännöllisin väliajoin laatimat erityiskertomukset tietyistä direktiiveistä, muun muassa työoikeusdirektiiveistä, ovat erittäin merkittäviä. Niissä tarkastellaan yksityiskohtaisesti kansallisen lainsäädännön ja yhteisön lainsäädännön vastaavuutta. Tämän tarkastelun perusteella komissio ryhtyy tarvittaviin toimenpiteisiin, jotka voivat johtaa täytäntöönpanovelvollisuuden rikkomisesta johtuviin menettelyihin. Erityisen tärkeää on valvoa, että kaikki jäsenvaltiot toteuttavat täytäntöönpanotoimet asianmukaisesti. Valvonnassa käytetään apuna muun muassa jäsenvaltioiden säännöllisin väliajoin toimittamia raportteja työterveydestä ja työturvallisuudesta annettujen direktiivien täytäntöönpanosta, yksityishenkilöiden tekemiä valituksia, parlamentin kysymyksiä ja parlamentille esitettyjä vetoomuksia. Kansallisten tuomioistuinten osuus on kuitenkin erittäin merkittävä, koska ne tulkitsevat kansallista lainsäädäntöä direktiivin sanamuodon ja tarkoituksen mukaan sillä tavoitellun tuloksen saavuttamiseksi(2). Arvoisan parlamentin jäsenen mainitseman ajankohdan (1986-1996) osalta todetaan, että Espanja on toimittanut komissiolle tietoja kansallisesta täytäntöönpanosta ainoastaan 36:sta kaikkiaan 50:stä sosiaalialan direktiivistä (eli 72 prosentista direktiivejä), jotka ovat tulleet voimaan ennen 31.12.1996. Komissio ilmoittaa arvoisalle parlamentin jäsenelle, että Espanja on nyt täytäntöönpannut 100 prosenttia sosiaalialan direktiiveistä. (1) EYVL C 250, 10.8.1998. (2) Asia C-106/89, Marleasing, tuomio 13.11.1990, Kok. 1990, s. I-4135, 8 kohta.